Araratas
Araratas (arm. Արարատ, turk. Ağrı Dağı) – užgesęs bazaltinis ugnikalnis, stūksantis Armėnijos kalnyne, aukščiausias kalnas Turkijoje, 32 km į pietus nuo sienos su Armėnija. Sudarytas iš dviejų kūgių, skiriamų Sardar Bulako duburio (2540 m): vakarinio Didžiojo Ararato (5165 m) ir rytinio Mažojo Ararato (3925 m). Tradiciškai Araratas siejamas su Pradžios knygoje minimu kalnu, kur, baigiantis tvanui, sustojęs Nojaus laivas. Kalno pavadinimas kildinamas nuo Urartu valstybės vardo.